**A cumpăra un câine**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A venit îngerul și mi-a spus:

- Nu vrei să cumperi un câine?

Eu nu am fost în stare să-i răspund.

Cuvintele pe care i le-aș fi putut striga erau

lătrătoare.

- Nu vrei să cumperi un câine?

m-a întrebat îngerul, ținând în brațe

inima mea

lătrătoare,

dând din stânga ca dintr-o coadă.

- Nu vrei să cumperi un câine?

m-a întrebat îngerul

în timp ce inima mea

dădea din sânge ca dintr-o coadă.